261


Eventa 
1 Ianuarii - Imp. Caesar Publius Licinius Valerianus Gallienus Augustus IV et Lucius Petronius Taurus Volusianus consules creati sunt.
Marcus Cassianus Latinius Postumus usurpator nunc ut in provinciis Germanicis in Gallia Hispania Britannia imperator acceptus est, sed nondum bellum contra Gallienum imperatorem coepit. Caput eius imperii Colonia Agrippina fuit; consules senatum praetorianos proprios creavit; provincias ad Rhenum sitas contra Germanos defendit.
Macrianus usurpator Pisonem contra Valentem proconsulem Achaeae misit, qui eius usurpationem non adiuvit. Piso Thessaliae imperator proclamatus a Valente, qui tum ipse purpuram sumpsit, necatus est. Paulo post Valens usurpator a militibus suis caesus est.
Autumno - Manius Acilius Aureolus, dux militum Gallieni, Macrianum cum patre Macriano vicit et necavit. 
Autumno - Titus Iunius Fulvius Quietus usurpator, frater Macriani Edessae cum Ballista praefecto praetorio a Septimio Odaenatho,  legato Syriae, obsessus, captus, necatus est.
post 30 Octobris - Lucius Mussius Aemilianus praefectus Aegypti post interitum Quieti imperator acclamatus est, Memore, qui frumento ex Aegypto parando praepositus erat, adiuvante. Inde Roma a frumento Aegypti excludebatur.

Nati

Mortui 
Piso usurpator.
Valens usurpator.
Macrianus usurpator.
Titus Fulvius Macrianus, pater Macriani et Quieti usurpatorum.
Titus Iunius Fulvius Quietus usurpator.
Ballista praefectus praetorio.